stanford-oval/wikipedia huggingface dataset:
רונלד זרפלד

| --- | --- |

זרפלד, 2014
 לידה:  15 בינואר 1977 (בן 47) ברלין, גרמניה המזרחית 
 מדינה:  גרמניה 
 תקופת הפעילות:  מ-2002 
 מקום לימודים:  האקדמיה לדרמה ע"ש ארנסט בוש 
 פרסים והוקרה:  פרס הקולנוע הגרמני 
 פרופיל ב-IMDb
 
רונלד זרפלד (בגרמנית: Ronald Zehrfeld; נולד ב-15 בינואר 1977) הוא שחקן גרמני. בין היתר השתתף בסרטי הקולנוע "ברברה" משנת 2012, "בין שני עולמות" ו"פניקס" משנת 2014. הופיע גם בסדרת הטלוויזיה "ברברים".
ביוגרפיה

זרפלד נולד ב-15 בינואר 1977 במזרח ברלין, אז גרמניה המזרחית.
קריירה

זרפלד ערך את הופעת הבכורה שלו בשנת 2005 עם תפקיד ראשי בסרט "הקקאדו האדום" של הבמאי דומיניק גראף. הוא כיכב בסרט הפיראטים הקומי "12 צעדים ללא ראש" בבימויו של סוון טאדיקן שם שיחק בתפקיד הפיראט קלאוס סטרטבק.
בשנת 2010 הוא שיחק בתפקיד ראשי כבלש משטרת ברלין האידיאליסט בסדרת הטלוויזיה, בת עשרה פרקים, "Im Angesicht des Verbrechens". בשנת 2011 הוא שב לעבוד עם גראף בדרמת הפשע "אזהרת קסנדרה" (2011) הפעם בתפקיד הנבל, ובדרמת הפשע בטלוויזיה "הילדה הבלתי נראית". באותה שנה הוא השתתף בתפקיד משנה במותחן המסתורין של מתיאס גלסנר "שעת הזאב".
בשנת 2012 שיחק בסרט הקולנוע "ברברה" של הבמאי כריסטיאן פטצולד, שזכתה בפרס דוב הכסף לבמאי הטוב ביותר בפסטיבל הסרטים הבינלאומי ה-62 בברלין. הסרט היה מועמד לפרס אוסקר לסרט הבינלאומי הטוב ביותר בטקס פרסי אוסקר ה-85, אך הוא לא הגיע לרשימה הקצרה הסופית.
בשנת 2014 הופיע זרפלד בכמה סרטים. בסרטו ההיסטורי של דומיניק גרף "אחיות אהובות" הוא שיחק את וילהלם פון וולזוגן, חבר הקולג' של הדמות הראשית פרידריך שילר. הסרט נבחר לנציג הגרמני פרס אוסקר לסרט הבינלאומי הטוב ביותר בטקס פרסי אוסקר ה-87, אך לא היה מועמד. בדרמת המלחמה "בין שני עולמות" הוא הופיע כחייל גרמני באפגניסטן. הוא שיחק בסרט הילדים, "Rico, Oskar und die Tieferschatten". הוא שיחק גם בדרמה של כריסטיאן פטצולד "פיניקס" לצד נינה הוס. הסרט זכה לשבחי הביקורת.
בשנת 2015 שיחק בסרט האמת של פריץ באוור כעו"ד צעיר, עוזרו של באוור.
בשנת 2016 שיחק בסרט הישראלי הפורצת, בביומוי הגר בן-אשר.
בשנת 2020 לוהק לתפקיד "ברולף" בסדרה "ברברים" בהפקת נטפליקס. בשנת 2021 לוהק לסרטה של מרגרטה פון טרוטה "Bachmann & Frisch".
זרפלד זכה בפרס הקולנוע הגרמני לשנת 2016 בקטגוריית שחקן המשנה הטוב ביותר על תפקידו בסרט המתח ההיסטורי של לארס קראום האמת של פריץ באוור.
רוברט אטקינס

| --- | --- |

 לידה:  17 באוקטובר 1930 קולומבוס, ארצות הברית 
 פטירה:  17 באפריל 2003 (בגיל 72) ניו יורק, ארצות הברית 
 ענף מדעי:  רפואה 
 מקום לימודים:  אוניברסיטת מישיגן  הקולג' לרפואה ויל קורנל  אוניברסיטת קורנל 
 תרומות עיקריות
 דיאטת אטקינס
 
רוברט קולמן אטקינס (באנגלית: Robert Coleman Atkins;‏ 17 באוקטובר 1930 – 17 באפריל 2003) היה רופא וקרדיולוג יהודי-אמריקאי. נודע בעיקר בזכות הדיאטה שפיתח, דיאטת אטקינס.
קורות חיים

נולד ליוג'ין ונורמה אטקינס, בקולומבוס, אוהיו. כשהיה בן 12 עברה משפחתו לדייטון, בה היו לאביו מספר מסעדות. אטקינס התפרנס בנערותו ממגוון עבודות, וגם הופיע בתוכנית רדיו מקומית. הוא השלים את לימודיו באוניברסיטת מישיגן בשנת 1951, ושאף להפוך לקומיקאי. אולם לאחר מספר שנים החל ללמוד רפואה באוניברסיטת קורנל, והתמחה בקרדיולוגיה, ומאוחר יותר ברפואה משלימה.
את הקליניקה הפרטית שלו באפר איסט סייד של ניו יורק פתח ב-1959.
בשנת 1989 נישא לוורוניקה, והוא בן 56.
אטקינס הופיע ברשימת עשרת המשפיעים ביותר של הטיים מגזין לשנת 2002. בשל הדיאטה שפיתח, היה אטקינס לדמות שנויה במחלוקת בקהילייה הרפואית.
הוא נפטר באפריל 2003, בהיותו בן 72, לאחר שהחליק על המדרכה בעקבות סופת שלג גדולה שפקדה יום קודם לכן את ניו יורק, הוא סבל מפגיעת ראש חמורה, ולאחר תשעה ימים בטיפול נמרץ מת מסיבוכים של הפגיעה בראשו. אלמנתו סירבה לאפשר ניתוח שלאחר המוות.
ספריו

Atkins, Robert C. The Essential Atkins for Life Kit: The Next Level Pan Macmillan, 2003. ISBN 0-330-43250-8
Atkins, Robert C. Dr. Atkins' Diet Planner M. Evans and Company, 2003
Atkins, Robert C. Atkins for Life: The Next Level New York: St. Martin's Press, 2003. ISBN 1-4050-2110-1
Atkins, Robert C. Dr. Atkins' New Diet Revolution New York: Avon Books, 2002. ISBN 0-06-001203-X
Atkins, Robert C. Dr. Atkins' New Diet Revolution M. Evans and Company, 2002.
Atkins, Robert C. Dr. Atkins' Age-Defying Diet St. Martin's Press, 2001, 2002
Atkins, Robert C. Dr. Atkins' Vita-Nutrient Solution: Nature's Answers to Drugs Simon and Schuster, 1997
Atkins, Robert C. Dr. Atkins' Quick & Easy New Diet Cookbook Simon and Schuster, 1997
Atkins, Robert C. Dr. Atkins' New Carbohydrate Gram Counter. New York: M. Evans and Company, 1996. ISBN 0-87131-815-6
Atkins, Robert C, Gare, Fran Dr. Atkins' New Diet Cookbook M. Evans and Company, 1994
Atkins, Robert C. Dr. Atkins' New Diet Revolution M. Evans and Company, 1992
Atkins, Robert C. Dr. Atkins' Health Revolution Houghton Mifflin, 1988
Atkins, Robert C. Dr. Atkins' Nutrition Breakthrough Bantam, 1981
Atkins, Robert C. Dr. Atkins' SuperEnergy Diet Cookbook Signet, 1978
Atkins, Robert C. Dr. Atkins' SuperEnergy Diet Bantam, 1978
Atkins, Robert C. Dr. Atkins' Diet Cookbook Bantam, 1974
Atkins, Robert C. Dr. Atkins' Diet Revolution Bantam, 1972
מספריו שתורגמו לעברית

רוברט אטקינס, הדיאטה המהפכנית החדשה של ד"ר אטקינס: תוכנית ההרזיה שעזרה למיליוני אנשים להוריד במשקל ולהישאר שבעים, מאנגלית: יעל זיסקינד-קלר. תל אביב: מטר, תשנ"ט [מהדורה נוספת: 2002]
רוברט אטקינס ושילה בוף, הדיאטה החדשנית של ד"ר אטקינס לשמירת הנעורים: הדרך המעשית והיעילה לרוצים להרגיש צעירים, חזקים, בריאים ונמרצים יותר, מאנגלית: יעל זיסקינד-קלר. תל אביב: מטר, תשס"א
רוברט אטקינס, דיאטת אטקינס הנוסחה החדשה, מאנגלית: יעל זיסקינד-קלר. תל אביב: מטר, תשס"ד 2004
רוברט אטקינס, עוצמת הריפוי של תוספי התזונה, מאנגלית: בתיה זיסו ומונה זילברמן. רמת גן: פוקוס, 2005
לקריאה נוספת

Lisa Rogak, Dr. Robert Atkins: The True Story of the Man Behind the War on Carbohydrates 2005,  ISBN 1-86105-887-X.
הערות שוליים

↑  הידיעה באתר המגזין טיים.
| --- | --- |
בקרת זהויות :  NLI: 987007339840405171  PLWABN: 9810656295105606  BNE: XX883727  BnF: cb118893470 (data)  CiNii: DA04919963  GND: 121031950  ISNI: 0000 0001 0871 7020  LCCN: n80156604  LNB: 000043669  NKC: nlk20030145786  SELIBR: 224055  SUDOC: 026693976  VIAF: 14765558   WorldCat (עם VIAF): 14765558 
ערך זה הוא קצרמרבנושא רופאים ובנושא סופרים. אתם מוזמנים לתרום לוויקיפדיה ו.
רב אידי בר אבין (השני)

ערך זה עוסק ברב אידי בר אבין תלמידו של רב פפא. אם התכוונתם לרבו של רב פפא, ראו .
| --- | --- |
 מקום פעילות:  סורא, בבל
 פטירה:  451 ד'רי"א
 תקופת הפעילות:  דור שישי לאמוראים
 השתייכות:  ראש ישיבת סורא
 רבותיו:  רב פפא
 בני דורו:  רב אשי
 
רב אידי בר אבין הוא אמורא בבלי בדור השישי, ראש ישיבת סורא אחרי פטירתו של רב אשי.
רב אידי בר אבין היה תלמידו של רב פפא (שהיה תלמידו של רב אידי בר אבין הראשון המפורסם), והיה חברו של רב אשי.
באיגרת רב שרירא גאון מסופר שאחרי פטירתו של רב אשי (בשנת ד'קפ"ז - 427), ראש ישיבת סורא, מילאו את מקומו מרימר ואחריו רב אידי בר אבין שישב על הכיסא כעשרים שנה עד פטירתו בשנת ד'רי"א (451). לפי חשבון זה, האריך ימים, שהרי היה תלמידו של רב פפא שנפטר בתרפ"ז, ואם היה בן עשרים שנה לכל הפחות בעת פטירתו, נמצא שחי צ"ו שנה.
בתקופה שמלך כראש ישיבת סורא, תיקן תקנות לבני דורו, כך למשל תיקן תקנה לבני העיר נרש (הסמוכה לסורא) בהלכות נדה.
רוסיה ביתנו

| --- | --- |
 1995–1999  1999–2006
 מדינה:  רוסיה 
 שם רשמי:  Наш дом – Россия 
 מייסד:  ויקטור צ'רנומירדין
 מנהיגים:  ויקטור צ'רנומירדין 
 תקופת הפעילות:  12 במאי 1995 – 12 במאי 2006 (11 שנים) 
 אידאולוגיות:  ליברליזם
 מטה:  שדרות האקדמאי סחרוב, מוסקבה, רוסיה
 מיקום במפה הפוליטית:  מרכז-ימין
 צבעים רשמיים:  לבן-כחול-אדום
 
קונגרס המפלגה, 24 באפריל 1999, לקראת בחירות 1999.
רוסיה ביתנו (ברוסית: Наш дом — Россия) הייתה מפלגה פוליטית רוסית וארגון חברתי שייצג בשנות קיומו את האינטרסים של הנומנקלטורה ואת האליטה במחוזות השונים ברוסיה.
המפלגה ביקשה לפעול ביתר שאת בעד רפורמות ליברליות ונחשבה למפלגת הפקידות הבכירה. היא הוקמה ב-1995 ופורקה ב-2006, לאחר שנחלה כישלון צורב בבחירות לדומה הממלכתית ב-2003.
בראש המפלגה עמד ויקטור צ'רנומירדין. בסוף שנות ה-90 למפלגה היו 55 מושבים בדומה. בשנת 1999, בוריס ילצין הפסיק לתמוך במפלגה וכתוצאה מכך בבחירות של שנת 1999 היא קיבלה 8 מושבים בלבד.
רוברט רוד

| --- | --- |

רוד, מאי 2016
 לידה:  11 במאי 1977 (בן 47) פטרבורו, אונטריו, קנדה
 שם במה:  בובי רוד לי אווסום רוברט רוד
 משקל:  107 ק"ג
 גובה:  1.83 מטר
 לאום:  קנדי
 קריירה מקצוענית:  19 ביוני 1998 – הווה (26 שנים)
 מאמנים:  שיין סיוול ואל וינס
 ליגות:  WWE
 תרגילי סיום:  Glorious DDT
רוברט פרנסיס רוד ג'וניור (באנגלית: .Robert Francis Roode Jr; נולד ב-11 במאי 1977) הידוע יותר בשם הבמה שלו, רוברט רוד הוא מתאבק קנדי, המופיע בארגון ההיאבקות WWE, בתוכנית הדגל Raw. הוא מוכר בעיקר בשל תקופה בת שתים עשרה שנים בארגון ההיאבקות Total Nonstop Action Wrestling‏ (TNA), משנת 2004 ועד לשנת 2016, שבו הופיע תחת שם הבמה בובי רוד.
קריירה

לאחר שהופיע לראשונה בארגון ההיאבקות TNA בשנת 2004 כחלק מצוות קנדה, רוד זכה באליפות הזוגות של NWA ביחד עם אריק יאנג. לאחר תחרות יחידנית קצרה בעקבות פירוק הצוות, הוא הקים צמד ביחד עם ג'יימס סטורם אשר נודע בשם ביר מאני, אינק. ביחד עם סטורם, הוא שש פעמים אלוף הזוגות של TNA והם אלופי הזוגות בעלי תקופת הכהונה הארוכה ביותר בהיסטוריה של TNA. בנוסף, רוד נחל הצלחה גם בקריירת היחידים שלו, כשהיה פעמיים אלוף העולם במשקל כבד של TNA, כשתקופת כהונתו הראשונה היא הארוכה ביותר בהיסטוריה של הארגון עם 256 ימים. כמו כן, רוד היה פעם אחת נוספת אלוף הזוגות של TNA ביחד עם אוסטין אריס ופעם אחת אלוף מלך ההר של TNA.
בשנת 2016, רוד חתם על חוזה ב-WWE והחל את הקריירה שלו בארגון הפיתוח NXT, שבו היה פעם אחת אלוף ה-NXT. רוד ערך את הבכורה שלו ברוסטר הראשי באוגוסט 2017 במותג סמאקדאון, כשזכה באליפות ארצות הברית בינואר 2018. הוא זכה פעמיים באליפות הזוגות של Raw, האחת עם צ'אד גייבל והאחרת עם דולף זיגלר, כשגם תקופה כהונה אחת כאלוף 24/7 של ה-WWE נוספה לרשימת הישגיו במאי 2019.
חיים אישיים

לרוד ולאשתו טרייסי יש יחדיו שלושה בנים בשם רוברט השלישי, ריילי וניקולאס.
אליפויות והישגים

הישגים בארגון ההיאבקות Border City Wrestling - BCW
אליפות במשקל כבד של BCW Cam-AM (פעם אחת)
אליפות הזוגות של BCW Cam-AM (פעם אחת)  - עם פיטי ויליאמס
הישגים בארגון ההיאבקות NWA Shockwave
אליפות סייברספייס במשקל כבד של NWA (פעם אחת)
אליפות האינטרנט של NWA Shockwave (פעם אחת)
הישגים בארגון ההיאבקות Prime Time Wrestling - PTT
אליפות במשקל כבד של PTT (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-2 מתוך 500 המתאבקים הטובים ביותר לשנת 2012
צמד השנה (2008, 2011)  - עם ג'יימס סטורם
הישגים בארגון ההיאבקות Real Action Wrestling - RAW
אליפות במשקל כבד של RAW‏ (4 פעמים)
הישגים בארגון ההיאבקות Total Nonstop Action - TNA
אליפות העולם במשקל כבד של TNA (פעמיים)
אליפות מלך ההר של TNA (פעם אחת)
אליפות הזוגות של TNA‏ (6 פעמים)  - עם ג'יימס סטורם (5) ואוסטין אריס (1)
אליפות הזוגות של NWA (פעמיים)  - עם אריק יאנג
סדרת באונד פור גלורי (2011)
טורניר הזוגות של Team 3D‏ (2009)  - עם ג'יימס סטורם
סדרת אליפות הזוגות של TNA‏ (2010)  - עם ג'יימס סטורם
טורניר אלופי TNA‏ (2013)
הישגים בארגון ההיאבקות Twin Wrestling Entertainment - TWE
אליפות במשקל כבד של TNA (פעם אחת)
הישגים בארגון ההיאבקות Universal Wrestling Alliance - UWA
אליפות במשקל כבד של UWA (פעם אחת)
אליפות הזוגות של UWA (פעם אחת)  - עם פיטי ויליאמס
הישגים בארגון ההיאבקות World Wrestling Entertainment - WWE
אליפות ה-NXT (פעם אחת)
אליפות ארצות הברית (פעם אחת)
אליפות הזוגות של Raw (פעמיים)  - עם צ'אד גייבל (1) ודולף זיגלר (1)
אליפות הזוגות של סמאקדאון (פעם אחת)  - עם דולף זיגלר
אליפות 24/7 של ה-WWE (פעם אחת)
הישגים במגזין ההיאבקות Wrestling Observer Newsletter - WON
הקרב הגרוע של השנה (2006)  - הבאטל רויאל ההפוך בתוכנית אימפקט
רוד הוא פעמיים אלוף העולם במשקל כבד של TNA, כשתקופת כהונתו הראשונה כאלוף בעלת 256 הימים היא הארוכה ביותר בתולדות הארגון
רב איקא בר אבין

| --- | --- |
 השתייכות:  אמורא בבלי
 רבותיו:  רב חננאל
 בני דורו:  אביי
 
הרב איקא בר אבין היה אמורא בבלי, בן הדור השלישי.
היה תלמידו של רב חננאל, ומביא את אמרותיו בשמו.
בגמרא בקידושין (עב.) אומר רב איקא ש"חלזון ניהונד" הרי היא "כגולה ליוחסין", כלומר שאנשיה כשרים להתחתן איתם. בתגובה אומר אביי שאין תוקף לאמירתו כיוון שאומר זאת רק מכיוון שצריך להתחתן עם יבמה משם, אך רב איקא אומר בתגובה שהאמירה נאמרה בשם רב חננאל, ואכן רב חננאל מאשר את אמירתו.
רונלד מקדונלד

| --- | --- |

 הופעה ראשונה:  1963 Ronald McDonald commercial 
 יוצרים:  וילארד סקוט, George Voorhis, Terry Teene 
 גילום הדמות:  Jack Doepke 
 מידע
 תאריך לידה:  7 בינואר 1963 
 מקצוע:  ליצן
 
רונלד מקדונלד (באנגלית: Ronald McDonald) הוא דמות ליצן, המשמשת כקמע העיקרי של רשת המזון המהיר, מקדונלד'ס. הקמע התפרסם בעיקר בזכות סרטוני הפרסומת של החברה.
אישים רבים עובדים במשרה מלאה בתחפושות של רונלד מקדונלד, חלק מבקרים ילדים חולים בבתי חולים וחלקם משתתפים באירועים שונים. בשיאו של המותג היו בין 100 ל-300 ליצנים שעבדו במשרה מלאה במקדונלד'ס. בנוסף לכך קיימים גם בתי רונלד מקדונלד, בהם ההורים יכולים לשים את ילדיהם במתקנים לטיפול במחלות כרוניות.
היסטוריה

היוצר של הדמות היה ככל הנראה וילארד סקוט, שהיה אז איש רדיו בוושינגטון שגילם דמות של ליצן מקומי בסוף שנות ה-50 של המאה ה-20. סקוט התפרסם כליצן שנשא את הכינוי "רונלד מקדולנד".
הדמות הופיעה לראשונה בפרסום טלוויזיה לאומי ב-1965, במהלך מצעד חג ההודיה של מייסיס. לאחר שהתפרסמה במצעד חג ההודיה הפרסומת כיכבה ב-1966 במשחק הסופרבול, שנחשב לאחד מהמשחקים הנצפים והאהובים בטלוויזיה האמריקאית. באותה תקופה עבד סקוט עבור אוסקר גולדשטיין, הזכיין של מקדונלד'ס. אישים רבים תיארו את תפקידו של סקוט כ"לא יותר מהשחקן של הליצן רונלד מקדונלד" בזמן שגולדשטיין קיבל במרבית המקרים את הקרדיט על יצרת הקמע. לאורך שנים רבות לא הכירה או הכריזה החברה שסקוט אכן יצר את הדמות. רק במרץ 2000 הודה הנרי גונזלס, נשיא החטיבה הצפונית-מזרחית של החברה לסקוט על כך שיצר את הדמות.
בסוף 2010 ניסו כ-550 חברות וארגונים בבוסטון להוציא לפרישה את הדמות של רונלד מקדונלד לאור התרחבות הופעת ההשמנת יתר בקרב ילדים, אותם ארגונים טענו כי הדמות מעודדת השמנת יתר ואכילת ג'אנק פוד. חרף הלחץ הציבורי שהופעל על החברה הצהיר מנכ"ל החברה, ג'ים סקינר כי אין בכוונת החברה להוציא את הדמות לפרישה.
בינואר 2011 פעיל פוליטי בשם יאני לינונן הוכרז בתקשורת כמנהיג קבוצה בשם "צבא שחרור המזון". חברי הקבוצה גנבו פסל רונלד מקדונלד ממסעדת מקדונלד'ס בהלסינקי, ופרסמו קטעי וידאו באינטרנט בהם הם מביעים ביקורת על חברת מקדונלד'ס ומאיימים "לערוף את ראשו" של הליצן אם החברה לא תשנה את אופי פעולותיה. החברה סירבה "לנהל משא ומתן עם פושעים", ומשטרת פינלנד עצרה את חברי הקבוצה. הם נשפטו וקיבלו קנס של כ-2,000 אירו.
באפריל 2014 הודיעה מקדונלד'ס כי רונלד מקדונלד צפוי לעבור "מהפך" ובגדיו יוחלפו בכאלו חדשים יותר. בנוסף לכך הם הצהירו כי הדמות תתחיל לכבב בפרסומות החדשות שלהם, באתרי הרשתות החברתיות כמו טוויטר.
באקוטובר 2016, בזמן שהתרחבה תופעת הליצנים המפחידים הכריזה החברה כי רונלד מקדונלד "יוריד פרופיל" ודמותו פחות תכבב לזמן מה בפרסומות או בסניפי החברה.
בשנת 2018 איגוד שנקרא "the Humane Leauge" פצח בקמפיין בשם "I'm not lovin' it" (על רקע הסלוגן המוכר של מקדונלד'ס 'I'm lovin it') היוצא נגד היחס הנוראי של החוות שמגדלות את התרנגולות עבור מוצרי העוף של מקדונלד'ס, והשתמשו בעיקר בפרסומות מזויפות לארוחות ילדים בכיכובו של רונלד מקדונלד, חלקן מתחילות בצורה חמודה ונהפכות למזעזעות (כמו ילדה קטנה פותחת קופסת ארוחת ילדים ומוציאה ממנה בובת תרנגולת ומחבקת אותה, ולאחר מכן רונלד מקדונלד חוטף את הבובה מהילדה ומחייך ברשעות, כשברקע נשמעות צרחות של תרנגולות), וחלקן מפחידות מתחילתן. הקמפיין גרר מאות ואלפי תומכים בעזרת פרסומות מזויפות אלו ומופעי רחוב, והגיע גם לבריטניה. הקמפיין נמשך עד היום, ולדבריהם של מקדמי הקמפיין, הם לא יפסיקו אותו עד שהחברה תשנה את יחסה לתרנגולות.
מאז 1993, אז נכנסה מקדונלד'ס לשוק הישראלי, מגלם שלומי לניאדו את דמותו של ״רונלד מקדונלד הישראלי״ מטעם חברת מקדונלד'ס.
בינואר 2019 פרצו מהומות ליד מוזיאון חיפה לאמנות, שם הוצגה יצירתו של יאני לינונן "מק ישו" בה נראית דמותו של רונלד מקדונלד כישו על צלב. מאות מפגינים נוצרים השליכו אבנים על המוזיאון ודרשו להסיר את הפסל. בהפגנה נפצעו שלושה שוטרים לינונן הצהיר כי הוא תומך בחרם אמנותי על ישראל וביקש בעצמו מהמוזיאון להסיר את יצירתו.
הערות שוליים

↑  Heller, Karen (30 במרץ 2018). "It's the worst time in history to be a clown. They just want you to love them again". The Washington Post. {{cite news}}:  (עזרה)
↑  Cross, Mary (2002). A Century of American Icons: 100 Products and Slogans from the 20th-Century Consumer Culture. Greenwood Press. pp. 146–147. ISBN 978-0313314810. נבדק ב-4 בספטמבר 2020. {{cite book}}:  (עזרה)
↑  "McDonald's sends in the clown, again". USA Today. 10 בדצמבר 2001. נבדק ב-7 בנובמבר 2017. {{cite web}}:  (עזרה)
↑  סוכנויות הידיעות, "על מקדונלד'ס להפסיק לשווק ג'אנק פוד וצעצועים לילדים", באתר כלכליסט, 18 במאי 2011
↑  סוכנויות הידיעות, מקדונלד'ס מתעקשת: הליצן רונלד מקדונלד "לא הולך לשום מקום", באתר כלכליסט, 21 במאי 2011
↑  McDonald's says no way Ronald will retire, Yahoo!, נבדק ב-2 באוגוסט 2010 {{citation}}:  (עזרה)
↑  none, ‏צפו: קלטת ה"חטיפה" של רונלד מקדונלד, באתר ‏מאקו‏, 13 בפברואר 2011
↑  Ronald McDonald Loses Jumpsuit and Joins Twitter, נבדק ב-24 באפריל 2014 {{citation}}:  (עזרה)
↑  סוכנויות הידיעות, בגלל הליצנים הרוצחים: רונלד מקדונלד מוריד פרופיל, באתר ynet, 13 באוקטובר 2016
↑  בגלל ליצנים מפחידים: רונלד מקדונלד ימעיט בהופעות, באתר וואלה, 14 באוקטובר 2016
↑  מערכת חי פה - חדשות חיפה, אורח בחיפה: רונלד מקדונלד הגיע לביקור בבית החולים לילדים, באתר חי פּה, 24 בפברואר 2014
↑  נעה שפיגל, שלושה שוטרים נפצעו בהפגנה בחיפה נגד יצירה שמציגה את ישו כרונלד מקדונלד, באתר הארץ, 13 בינואר 2019
↑  דבר ראשון, ‏מיצג המריבה, באתר דבר העובדים בארץ ישראל, 15 בינואר 2019
↑  נעמה ריבה, פרשת "מק'ישו": הכנסייה פנתה לביהמ"ש, האמן רוצה להחרים את ישראל, באתר הארץ, 14 בינואר 2019
| --- | --- |
בקרת זהויות :  NLI: 987007544641605171  BIBSYS: 6050111  LCCN: sh2004002251  MusicBrainz: 4920bbd3-bc45-4cef-ace4-a44759ea01bf  VIAF: 1045149296184680670001   WorldCat (עם VIAF): 1045149296184680670001
רוברט רובינסון (מושל דלאוור)

רוברט פייל רובינסון (באנגלית: Robert Pyle Robinson;‏ 28 במרץ 1869 –  4 במרץ 1939) היה בנקאי ופוליטיקאי אמריקאי מדלאוור, איש המפלגה הרפובליקנית, שכיהן כמושל דלאוור ה-57 בשנים 1925–1929.
ראשית חייו

רוברט רובינסון נולד בווילמינגטון שבדלאוור, כבנם של רוברט ל. ופרנסס דלפליין רובינסון. ב-1905 הוא נשא לאישה את מרגרט פורקר, ולשניים נולדו שלושה ילדים.
ב-1916 היה רובינסון לנשיא הבנק המרכזי הלאומי בווילמינגטון. הוא נחשף לראשונה לפוליטיקה כאשר עבד כמזכיר האישי של חבר בית הנבחרים של ארצות הברית מטעם דלאוור, ל. הייסלר בול בשנים 1902–1903. ב-1914 הוא ניסה להיבחר לתפקיד נציב הביטוח של דלאוור, ונוצח בהפרש של 98 קולות בלבד.
מושל דלאוור

ב-1924 נבחר רובינסון כמועמד של פשרה מטעם המפלגה הרפובליקנית למשרת מושל דלאוור, ובבחירות הכלליות ניצח את מועמד המפלגה הדמוקרטית, ג'וזף בנקרופט. הוא כיהן כמושל מ-20 בינואר 1925 ועד 15 בינואר 1929.
במהלך תקופת כהונתו של רובינסון כמושל, הסוגיות המרכזיות שאיתם התמודדה אז ממשלת דלאוור היו קשורות לחינוך התיכוני ולסלילת הכבישים. עם העברת חוקי החינוך השנויים במחלוקת של 1919 ו-1921, נעשתה דלאוור מחויבת לתוכנית נמרצת לבניית בתי ספר. פייר ס. דו פונט הסכים ליזום את תחילת התהליך ודאג למימון משמעותי מכספיו האישיים. על כל פנים, מהלך זה לא הצליח ליצור תנופה, והאספה הכללית של דלאוור סירבה להטיל לשם כך מיסים נוספים. מס ההכנסה ומס התאגידים החדשים הספיקו כדי לממן את הכספים הנדרשים, אך היה חשש שלא הכול לוקחים חלק במאמץ הנדרש. כדי למצוא מוצא, מינה רובינסון את דו פונט לתפקיד נציב המס המדינתי. עד מהרה הכניס דו פונט חידושים בעבודת משרדו, הגדיל את ההכנסות ממס ההכנסה והבטיח את המשך תוכנית בניית בתי הספר.
רובינסון גם תמך בארגון מועצת הרווחה המדינתית ובהכנסת חידושים במערכת הגמלאות עבור אימהות נזקקות. בהדרגה התברר שנדרשה רפורמה בשירותי הרווחה, והוגשה הצעת חוק להחלפת בתי המחסה המחוזיים במדינתיים. הצעת החוק לא עברה, אך פלורנס מ. האנבי, שהייתה האישה הראשונה שנבחרה לאספה הכללית של דלאוור, הגישה את הצעת החוק ל"חוות התקווה", שדאגה למימון לבית חולים לחולי שחפת. רובינסון גם מינה את האישה הראשונה בכל מדינות ארצות הברית שכיהנה כמזכירת המדינה, פאני הארינגטון.
שנותיו האחרונות

לאחר תום כהונתו כמושל, שב רובינסון לשמש כנשיא הבנק הלאומי המרכזי בווילמינגטון. אף על פי שהוא מעולם לא היה חקלאי, הוא נבחר ב-1922 כנשיא אגודת החקלאים המדינתית, וכגזבר של אגודת החקלאים הלאומית.
רוברט רובינסון נפטר בווילמינגטון ב-4 במרץ 1939. הוא נטמן בבית הקברות וילמינגטון וברנדיויין שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 239-240.
רב אחא בריה דרב אויא

| --- | --- |
 לידה:  בבל
 רבותיו:  רב אשי 
 
רב אחא בריה דרב אויא היה אמורא בבלי מהדור השישי, תלמיד-חבר לרב אשי. לדעת מחבר סדר הדורות הוא רב אחא בר עויא בן הדור השלישי, תלמידם של רבי יוחנן ורבי אסי, ותלמיד-חבר לרב אשי הקדמון.
זיהויו

הוזכר בתלמוד בבלי כ-20 פעם כשהוא דן בהלכה עם רב אשי.
לדעת מחבר סדר הדורות, רב אחא בריה דרב אויא הוא רב אחא בר עויא שהוזכר כמה פעמים כתלמידו של רבי אסי ורבי יוחנן, מראשוני האמוראים, ולדעתו "רב אשי" עמו דן הוא רב אשי הקדמון בן הדור השני, ולא רב אשי עורך התלמוד בן הדור השישי. אך לדעת הרב אהרן הימן בספרו תולדות תנאים ואמוראים, רב אחא בר עויא הוא אמורא אחר, בן הדור השלישי, ואילו רב אחא בריה דרב אויא הוא בנו של רב אויא, תלמיד-חבר לרב אשי, בן הדור השישי ועורך התלמוד, וככל הנראה אף השתתף עמו בעריכת התלמוד. ולדבריו כן היא דעת הספר יוחסין.
יש המזהים את רב אדא בריה דרב אויא ורב אחא בר עוירא, המוזכרים באופן חד-פעמי בתלמוד, עם רב אחא בריה דרב אויא. יש סוברים כי גם רב אדא בר רב עזא הוא רב אחא בריה דרב עויא.
רב אחא בריה דרבא

| --- | --- |
 תקופת הפעילות:  דור שביעי לאמוראי בבל
 השתייכות:  ישיבת פומבדיתא
 רבותיו:  רב כהנא מפום נהרא, רב אשי, אמימר ומר זוטרא
 בני דורו:  רבינא
 
רב אחא בריה דרבא היה אמורא ידוע בדור השביעי לאמוראי בבל, שימש כראש ישיבת פומבדיתא.
רב אחא נולד בבבל, בנו של רבא, שהיה כהן, ויש אומרים שהוא רבא הידוע, חבירו של אביי, אך יש אומרים שרבא הידוע לא היה כהן ומדובר ברבא אחר.
על רבותיו נמנו רב כהנא מפום נהרא, רב אשי, אמימר ומר זוטרא. על חבריו נמנו רבינא. לאחר פטירתו של מר זוטרא, ששימש כראש ישיבת פומבדיתא, הוא מילא את מקומו אחריו.
מחקר

בין שאר חכמי התלמוד, נמנה רב אחא בריה דרבא על קבוצת חכמים שקיימו דיון אודות הנמלים כדי ללמוד את תכונותיהן. בתלמוד מתואר ניסוי שעשה רבי שמעון בן חלפתא, כדי לבדוק אם אכן לנמלה "אין לה קצין שוטר ומושל":
”אמר: איזיל איחזי אי ודאי הוא דלית להו מלכא. אזל בתקופת תמוז, פרסיה לגלימיה אקינא דשומשמני, נפק אתא חד מינייהו, אתנח ביה סימנא, על אמר להו 'נפל טולא', נפקו ואתו, דלייה לגלימיה, נפל שמשא, נפלו עליה וקטליה. אמר: שמע מינה לית להו מלכא, דאי אית להו, הרמנא דמלכא לא ליבעו?!” (חולין נז ב). רשב"ח גרם לנמלים לחשוב בטעות שנמלה אחת רימתה אותן, והן מיד התנפלו עליה והרגו אותה. הוא הסיק מכאן שלנמלים אין מלך, שכן אילו היה להן מלך, הן לא היו "לוקחות את החוק לידיים" אלא מחכות לגזר-דינו של המלך.
רב אחא, חלק בתוקף על מחקרו של רבי שמעון: ”אמר לו רב אחא בריה דרבא לרב אשי: ודלמא מלכא הוה בהדייהו? אי נמי הרמנא דמלכא הוו נקיטי? אי נמי בין מלכא למלכא הוה?... אלא, סמוך אהימנותא דשלמה” (חולין נז ב): ייתכן שהמלך היה בקבוצת הנמלים שהרגו את ה'רמאית', ייתכן שהמלך כבר הוציא גזר-דין, וייתכן שבדרך-כלל יש מלך אלא שבדיוק באותו זמן הייתה ממשלת מעבר... רב אחא לימד כאן, בנימה הומוריסטית מעט, עיקרון ידוע בחשיבה המדעית - אי אפשר להסיק מסקנות מתצפית אחת, כי לתצפית אחת יכולות להיות פרשנויות רבות.
רונלד מטאריטה

רונלד אלברטו מטאריטה אולאטה (בספרדית: Rónald Alberto Matarrita Ulate; נולד ב-9 ביולי 1994 באלחואלה שבקוסטה ריקה) הוא כדורגלן קוסטה ריקאי המשחק בעמדת המגן השמאלי בקבוצת דניפרו-1 מליגת העל האוקראינית ובנבחרת קוסטה ריקה.
קריירת מועדונים

מטאריטה החל את הקריירה המקצוענית שלו באלחואלנסה מליגת העל של קוסטה ריקה בשנת 2012. הוא ערך 67 הופעות ליגה במדי המועדון, בהן הבקיע ארבעה שערים.
ב-20 בינואר 2016 חתם מטאריטה בניו יורק סיטי מה-MLS. הוא שיחק במועדון במשך חמש עונות, בהן ערך 116 הופעות ליגה והבקיע ארבעה שערים.
ב-29 בדצמבר 2020 חתם מטאריטה בסינסינטי מה-MLS.
בקיץ 2023 חתם באריס סלוניקי מליגת העל היוונית.
קריירה בינלאומית

ב-5 בספטמבר 2015 ערך מטאריטה את הופעת הבכורה שלו בנבחרת קוסטה ריקה, בהפסד 1-0 לנבחרת ברזיל במשחק ידידות. ב-6 בספטמבר 2016 הבקיע מטאריטה את שער הבכורה שלו בנבחרת, בניצחון 3-1 על נבחרת פנמה במסגרת מוקדמות מונדיאל 2018.
הוא היה חלק מסגל הנבחרת בטורנירים קופה אמריקה 2016, גביע הזהב 2019 וגביע הזהב 2021.
נכלל בסגל הנבחרת לטורניר מונדיאל 2022.